پدما سچدیو

پدما سچدیو  (1940ء - اگست 2021ء) بھارتی شاعرہ اور ناول نگارہ تھیں۔ وہ ڈوگری زبان کی پہلی جدت پسند خاتون شاعرہ تھیں۔ وہ ڈوگری کے علاوہ ہندی میں بھی لکھتیں۔ ان کے متعدد شاعری کے مجموعے شائع ہو چکے ہیں جن میں میری کویتا میرے گیت بھی شامل ہے جس کے لیے انہیں 1971ء میں ساہتیہ اکیڈمی اعزاز ملا تھا۔ حکومت ہند نے انہی 2001ء میں بھارت کے چوتھے بڑے شہری اعزاز پدم شری اعزاز سے نوازا۔ اور حکومت مدھیہ پردیش نے 2007ء-08ء کے لیے کبیر سمان سے سرفراز کیا۔

ذاتی زندگی 
پدما سچدیو کی ولادت 1940ء میں پرمنڈل، جموں میں ہوئی۔ ان کے والد جے دیو باڈو سنسکرت کے اسکالر اور مدرس تھے جن کا تقسیم ہند کے دوران میں قتل ہو گیا تھا۔ جے دیو کی 3 اولادیں ہوئیں جن میں پدما سب سے بڑی تھیں۔ پدما نے پہلے ڈوگری زبان کے شاعر وید پال دیپ سے شادی کی اور بعد میں سنگھ بندھو موسیقی جوڑی میں سے ایک سریندر سنگھ سے 1966ء میں شادی کرلی۔ پدما فی الحال نئی دہلی میں مقیم ہیں۔

پیشہ وارانہ زندگی 
پدما نے 1961ء میں آکاش وانی میں کام کیا۔ وہ وہاں اناونسر تھیں۔ یہیں ان کی ملاقات سریندر سنگھ سے ہوئی جو سنگھ بندھو جوڑی کے ایک رکن تھے اور وہاں ڈیوٹی افسر تھے۔ بعد کے دنوں میں انہوں نے آکاش وانی ممبئی میں بھی کام کیا۔
انہوں نے کئی شعری مجوعے شائع کیے جن میں توی تے چندن (1976ء)، نہیریاں گلیاں (1982ء)، پوٹا پوٹا نمبل (1987ء)، اتر واہینی (1992ء) اور تینتھیاں (1992ء) شامل ہیں۔

انہوں نے وید راہی کی 1973ء کی فلم پریم پربت کا گانامیرا چھوٹا سا گھر بار کے بول لکھے۔ اس گانا کو جے دیو نے موسیقی دی۔ اس کے بعد انہوں نے 1978ء کی فلم آنکھیں دیکھی کے دو نغمے لکھے جس میں جے پی کوشک نے موسیقی دی۔ ایک گانا سونا رے تجھے کیسے ملوں ہے جسے محمد رفیع اور سلکھشنا پنڈت نے گایا۔ انہوں نے 1979ء کی فلم ساہس کے لیے بھی گانے لکھے جس میں امین سنگیت نے موسیقی دی تھی۔

اعزازات 
 دینو بھائی حاصل حیات اعزاز، 2017ء، منجانب ڈی بی پنت میموریل ٹرسٹ، جموں اور کشمیر
 کتوریوا سمرگ سمان، 2015ء، منجانب بھارتیہ بھاشا پریشد، مغربی بنگال
 سرسوتی سمان، 2015ء، ڈوگری زبان میں اپنی خود نوشت سوانح حیات پر ملا۔
 پدما شری، 2001ء
 ساہتیہ اکیڈمی اعزاز، 1971ء
 کبیر سمان برائے شاعری، 2007ء-2008ء

وفات 
ان کی وافت 4 اگست 2021ء کو ہوئی۔

مزید دیکھیے 
 بھارتی مصنفین کی فہرست
 بھارتی شعرا کی فہرست

حوالہ جات

بیرونی روابط 
 Mother of Modern Dogri Poetry: A Literary Profile of Padma Sachdev

مزید پڑھیے 
 
 
 

1940ء کی پیدائشیں
ادب اور تعلیم کے شعبے میں پدم شری وصول کنندگان
اکیسویں صدی کی بھارتی مصنفات
اکیسویں صدی کے بھارتی ناول نگار
بیسویں صدی کی بھارتی مصنفات
بیسویں صدی کے بھارتی شعرا
بیسویں صدی کے ہندوستانی ناول نگار
بھارتی آپ بیتی نگار
بھارتی خواتین ناول نگار
بھارتی شاعرات
جموں (شہر) کی شخصیات
جموں و کشمیر کی مصنفات
جموں و کشمیر کے شعرا
جموں و کشمیر کے ناول نگار
ساہتیہ اکیڈمی اعزاز یافتگان برائے ہندی ادب
ہندی زبان کے مصنفین
بھارتی غیر افسانوی مصنفات
بیسویں صدی کے بھارتی مصنفین
اکیسویں صدی کے بھارتی مصنفین
2021ء کی وفیات
خواتین آپ بیتی نگار
ساہتیہ اکادمی انعام وصول کنندگان برائے ترجمہ
Short description is different from Wikidata